als_Latn dik_Latn sag_Latn
Dhënia me qira e Monumenteve të Kulturës është një thikë me dy presa: mund të sjellë më shumë të ardhura në arkën e shtetit, por edhe mund të shkatërroje pa kthim vlerat e ruajtura prej shekujsh. Dilema që ka nxitur debatin në vendin tonë, ne fakt ka vite që vijon edhe në Europë. Eksperti i Këshillit të Europës Xhon Baguley, konsulent për thithjen e fondeve në institucionin europian shprehet se trashëgimia nuk mund të mirëmbahet vetëm me fonde publike.
Sipas konsulentit John Baguley, “që monumentet të mos të dëmtohen nga privati duhet më herët të përcaktohen kriteret e sakta. Pra kapaciteti i vizitorëve, mënyrat e ndërtimit, lokale apo restorante, studim fizibiliteti etj. Në të gjithë botën ky është një debat i vazhdueshëm.”
Sipas specialistëve, ministrisë së Kulturës i duhet në vit një shifër prej rreth 30 milion lekësh vetëm për funksionimin dhe mirëmbajtjen e trashëgimisë, çka për buxhetin e institucionit është një shumë e lartë. Kjo është edhe arsyeja pse drejtuesit e trashëgimisë në ministri kanë deklaruar se thithja e investimeve private do të jetë tashmë prioritet i të gjitha drejtorive Rajonale të Monumenteve.
Por nga ana tjetër, paralel me këto deklarata, Këshilli Kombëtar i Restaurimit, që mblidhet këtë të hënë në ministri, do të marrë një vendim përfundimtar për rrëzimin ose jo të dhënies me qira të Kalasë së Lezhës, çka është kundërshtuar prej ditësh nga Forumi në Mbrojtje të Trashëgimisë.
als_Latn als_Latn als_Latn als_Latn